

**Қамысты ауданының ауылдық елді мекендеріне жұмыс істеу және тұру үшін келген денсаулық сақтау білім беру, әлеуметтік қамсыздандыру, мәдениет және спорт мамандарына әлеуметтік қолдау шараларын 2011 жылы ұсыну туралы**

Қостанай облысы Қамысты ауданы мәслихатының 2011 жылғы 27 тамыздағы № 319 шешімі. Қостанай облысы Қамысты ауданының Әділет басқармасында 2011 жылғы 6 қыркүйекте № 9-11-123 тіркелді

      Қазақстан Республикасының 2001 жылғы 23 қаңтардағы "Қазақстан Республикасындағы жергілікті мемлекеттік басқару және өзін-өзі басқару туралы" Заңының 6-бабы 1-тармағының 15) тармақшасына, Қазақстан Республикасының 2005 жылғы 8 шілдедегі "Агроөнеркәсіптік кешенді және ауылдық аумақтарды дамытуды мемлекеттік реттеу туралы" Заңының 7-бабы 3-тармағының 4) тармақшасына, Қазақстан Республикасы Үкіметінің 2009 жылғы 18 ақпандағы № 183 қаулысымен бекітілген, Ауылдық елді мекендерге жұмыс істеу және тұру үшін келген денсаулық сақтау, білім беру, әлеуметтік қамсыздандыру, мәдениет және спорт мамандарына әлеуметтік қолдау шараларын ұсыну ережесінің 2-тармағына сәйкес, Қамысты аудандық мәслихаты **ШЕШТІ:**  
      1. Қамысты ауданының ауылдық елді мекендеріне жұмыс істеу және тұру үшін келген денсаулық сақтау, білім беру, әлеуметтік қамсыздандыру, мәдениет және спорт мамандарына мынадай түрдегі әлеуметтік қолдау шаралары 2011 жылы ұсынылсын:  
      1) жетпіс есе айлық есептік көрсеткішке тең сомада көтерме жәрдемақы;  
      2) тұрғын үй сатып алу үшін әлеуметтік қолдау – бір мың бес жүз есе айлық есептік көрсеткіштен аспайтын сомада бюджеттік кредит.  
      2. Осы шешім алғаш ресми жарияланған күнінен кейін күнтізбелік он күн өткен соң қолданысқа енгізіледі.

*Кезектен тыс*  
*сессияның төрағасы,*  
*Қамысты аудандық*  
*мәслихатының хатшысы                       Б. Рақымжанов*

*КЕЛІСІЛДІ:*

*"Қамысты ауданының экономика*  
*және бюджеттік жоспарлау бөлімі"*  
*мемлекеттік мекемесі бастығының*  
*міндетін атқарушы*  
*\_\_\_\_\_\_\_\_\_\_\_\_\_\_\_\_\_ С. Бурнашева*

*"Қамысты ауданы әкімдігінің*  
*ауыл шаруашылығы және ветеринария*  
*бөлімі" мемлекеттік мекемесінің*  
*бастығы*  
*\_\_\_\_\_\_\_\_\_\_\_\_\_\_\_\_\_\_ Қ. Исмаилов*

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК